LidanRubinov/Halacha-QA huggingface dataset:
שאלה: אמצעי מניעה: רציתי בבקשה לשאול, לא מובן לי משהו עקרוני בנושא של אמצעי מניעה. להבנתי, אסור להשתמש באמצעי מניעה לגברים קונדום משום הוצאת זרע לבטלה, אז איך אפשר לקיים יחסי מין עם אישה הנוטלת גלולות? הרי אם האישה נוטלת גלולות, הזרע בוודאי יצא לבטלה, כי אין סיכוי להריון. אז אם אמצעי המניעה לנשים גורמות להרגשה רעה שיבוש באיזון ההורמונאלי, ולא משנה מי מבני הזוג משתמש באמצע מניעה - הזרע לא יגיע לידי הפרייה, האם עדיף שהגבר ישתמש באמצעי מניעה? ב מראש!
תשובה: רוב איסורי התורה, מכוונים בדרך העשיה הנורמטיבית של בני האדם כפי שנבראו, ובעיקר סביב קליטת החושים ואומדן הדעת הממוצעת. אחרת, המציאות עוברת לאיסור דרבנן או מותרת. לכן שיעור אכילה הוא כזית, איסור מלאכת שבת מהתורה אינו בשניים שעשאוה, אינו בגרמא, אין גדר בישול בכלי שני, נדה אסורה מהתורה רק בהרגשה (או שטף וסת) וכו. גם בביאה הדבר כך ברוב הנושאים ההלכתיים, ובכללם איסור ש. לכן, אם הזרע מגיע לאשה, ורק בדרך עקיפה הוא לא נקלט- אין זה. שהרי בחוש הפשוט והחיצוני הדבר ניכר שהיתה ביאה כדרך העולם. אך אם הזרע עצמו כלל לא מגיע לאשה באופן הנורמטיבי בשל כלי זר ניכר, אזי זהו. והייתם קדושים
שאלה: הבטה אל המציאות החיצונית: לרב ברצוני לשאול כיצד כאנשים מאמינים אנו צריכים להתייחס למציאות של הלחימה שנמצאת בסביבתנו הקרובה והרחוקה? מצד אחד "חביב אדם שנברא בצלם", ובכל הסובב אותנו חיי אדם זה מושג מעט ציני בהתחשב בכמות הרציחות והדם שנשפך באופן תדיר.ומאידך יש תחושה שלמרות שאנו לא נביאים ריבונו של עולם מבצע שידוד מערכות מאוד עמוק וכואב על מנת להוביל את המציאות לכיוון מסויים?
תשובה: השאלה הזו היא אכן גדולה עלינו מאוד מאוד, ואנחנו לא מסוגלים להקיף את כל המשמעויות שלה. איני יודע את מגמות ריבונו של עולם במה שמתחולל סביב. אין איש יודע. זה היה עיקר תפקידו של הנביא (כתבתי על כך ספר שלם), ואין אתנו נביא היום, וממילא אין בידינו לפרש את המציאות כראוי. מה שאנחנו יכולים לעשות אפוא הוא רק לשאול את עצמנו מה האירועים שסביבינו מחוללים בתוכנו. ומה שאנו רואים הוא רוע נורא, המלמד גם לאן האדם יכול להגיע בבחירתו הרעה. לא זו בלבד, אלא שהוא מלמד גם שדברי ח נכונים הם: הם שלימדו אותנו כי לעתים המפגש עם האמונה יכול להפוך את האדם לאדם הרבה הרבה יותר גרוע ("ופושעים ייכשלו בם" אשמח אם תקרא את ומה שאנחנו צריכים לשאוף אליו כל הזמן הוא להיות טובים יותר, ואכן ראויים לתואר של צלם אלוקים שבנו. זה המעט שאני מצליח לכונן מול הנוראות של הסובב אותנו.
שאלה: צער בעלי חיים: לוקחים גדיים ומעמיסים אותם כמו סחורה והאפרוחים תרנגולות וכו התורה התירה אכילת בשר הבעיה שהיום מתנהגים באכזריות לכן האם יש בכך צער בעלי חיים?
תשובה: לך צער בעלי חיים יתכן שיש בכך צער בעלי חיים. אין קשר בין היתר אכילת בשר לבין צער בעלי חיים. צער בעלי חיים הוא איסור בפני עצמו (במובנים מסוימיים בתוך כלל איסורי התורה הוא פחות חמור מאשר חילול שבת, איסור כהן וגרושה, וכד ) היתר אכילת בשר היתר אכילת בשר ניתן מהקב"ה לנח ולכל בני האדם - צאצאיו. יש בהיתר זה רק תנאי אחד - שיהרגו את בעל החיים באיזה שהוא אופן לפני האכילה. (ליהודים יש חובה לשחוט כהלכה וכד ) ובתקווה לשיפור דוד לוי
שאלה: כשרות חלבית מהדרין מחו  ל: רציתי לברר לגבי סימן כשרות למוצרים עם חלב ישראל המיובאים מחו"ל. איך ניתן לזהות אותם. אם רשוםholov israel, האם זה מספיק, או שצריך להיות ליד זה גם סימן כמו K או O? מראש, תמר
תשובה: כאשר האריזה נושאת סמל של גוף כשרות מהדרין אזי החלב שבתוכו תמיד יהיה חלב ישראל, וגם אם לא צוין באופן ברור. בגופי כשרות לא מהדרין (למשל גופי הכשרות שרשמת בשאלתך) צריך שיהיה כתוב באופן ברור שזה חלב ישראל.
שאלה: שייט עסקים שיוצא בשבת: ישנו שייט שיוצא מארה ב בשבת(שעון ארה ב) והשייט הזה הוא שייט עסקים מאוד חשוב שיכול לשנות את החיים שלי בצורה משמעותית מאוד וישמש תפנית לחיים שלי.האם יש דרך שאוכל לפעול כדי לעלות על הספינה בשבת?(כולל הפעלת גוי של שבת,הספינה גם מתחילה בשייט בשבת)
תשובה: וברכת ד  קשה להתיר זאת, אפשר לפעמים להתיר רק אם תהיה בספינה כבר מערב שבת, וגם זה עדיין צריך לדעת פרטים נוספים. בברכת התורה והארץ יהודה הלוי עמיחי מכון התורה והארץ
שאלה: צער בעלי חיים- מבול, מכת דבר, קורבנות וכו : יש לי שאלה בנוגע לסוגיית מצוות צער בעלי חיים. אם יש מצווה שלא לצער ולא לגרום לסבל לבעלי חיים אז כיצד היה המבול? הרי החיות סבלו במוות נוראי תכל ס- מה הן אשמות? זאת ועוד- במכת דבר- כל החיות של המצרים מתו- מדוע בגלל המצרים הרשעים- החיות צריכות לסבול? וגם- כאשר אנו מקריבים קורבן החיות בעצם מקבלות את הגזר דין שלנו- זה לא הוגן תכל ס. אשמח שתנסו לענות לי. ממש ממש גדולה :)
תשובה: וברכת ד  התורה אוסרת עלינו לצער בעלי חיים, האיסור הזה הוא לרוב הדעות מהתורה, וחומרתו רבה. אולם צער בעלי חיים הוא חלק ממערכת החיים כולה, דהיינו בבריאה יש דרגות שונות והאדם הוא בראש המעמד, לאחר מכן הבע"ח, צומח ודומם. כל דרגה היא משמשת את הדרגה שמעליה (עד ביאת המשיח שאז יתכן שישתנו דברים מסוימים). ולכן הדומם משרת את הצומח והדרגות שמעליו, וכן הצומח את בע"ח והאדם, ובע"ח את האדם. על כן מותר לשחוט בהמה כדי לאכול את בשרה או להשתמש בעורה. כמו כן כאשר אין אדם אין צורך בבע"ח, בע"ח אינם יצירה עצמית אלא כחלק מבריאת העולם, ועל כן כשהעולם כולו נהרס גם החיות עמו, אבל בכל אופן הקב"ה רוצה בקיום הבריאה ועל כן נצטווה נח להכניס את בעלי החיים, כדי להמשיך את העולם. אין בעלי חיים בארץ שהם מעמד עצמי אלא כל הבריאה נדונת ובע"ח הם חלק מהבריאה, עלינו לדאוג לא לצערם אבל לדעת את מעמדם. בברכת התורה והארץ יהודה הלוי עמיחי מכון התורה והארץ
שאלה: שמירת שבת ופרנסה: אל מורי ורבותי אני נשוי כבר זה שבועיים לבחירת ליבי. אני בחור חילוני ואילו אשתי דתייה שומרת שבת. לאחר החתונה רציתי להתחזק ולשמור שבת. בעבר הייתי עובד בימי שבת,לילות שישי (שכולם מסבים על שולחן השבת ומקדשים), ובימי שישי (לפני כניסת השבת). הייתי מגיע לבית בשבת ולא מתפלל בבית הכנסת, רואה טלויזיה, מדליק אור ומשתמש במחשב הנייד. לאחר החתונה הלכתי לבית הכנסת בעיקר בימי שישי ולעיתים בשבת. שמרתי שבת כהלכתה, ללא כל ויתורים. אשתי עובדת בעבודה אשר מחייבת אותה בשבוע מתוך חודש לעבוד שישי ושבת למען בטחונם וחייהם של יהודים ואזרחי המדינה. עבודה ביטחונית חשובה שמצילה נפשות. אני לעומתה עובד בעבודה זוטרה (אבטחה במרכז בילוי גדול), שגם שומרת על חיי האדם (שמירת סדר ציבורי ומניעת מפגעים) אך ממש לא נחוצה ומצדיקה חילול שבת (אני עובד בימי החול וסטודנט לפילוסופיה ומחשבה יהודית). יש לא יהודים או חילונים (כמוני בעבר) שישמחו לחלל שבת בשביל סכום כספי של כמה מאות שקלים (180 ש"ח ליום עבודה- לא משהו שאי אפשר לוותר עליו). בשיחה עם אשתי הגענו לדיון בו היא "מרשה" לי לחלל שבת כי חילול השבת מביא פרנסה לזוג הצעיר (לי ולה). אני לעומתה טענתי כי אי אפשר להחליט בדברים מסויימים (כמו פרנסה) לחלל שבת,או לעבור על מצוות השם למען תועלת אישית גרדיא, בטח ובטח אחרי שהחלטתי כן לשמור שבת אחרי החתונה. (זה לא היה נדר אלא החלטה רצונית בלב שלם). אני רואה בשבת ערך שכסף לא יצדיק את החילול שלו ומבין את מטרתה. מה לעשות? כעת לאחר שמירת השבת אתפרנס ב2000 שקל בחודש, בעוד בעבר עם חילול השבת הייתי מרוויח 3500 שקל. זו ירידה כספית כלכלית שגורמת לאשתי תחושת חוסר נחת. אולם נדמה לי כי חילול השבת, והעבודה בשבת (שהיא לא חובה בעבודה שלי ויש אחרים שמחללים בשביל ממון) לא מצדיקה סכום כסף כלשהו. גם אם אעבוד ימי שישי בבוקר הדבר אומר כי לא אראה את אשתי כי אין תחבורה ציבורית בזמן סיום המשמרת, וכך לא נוכל בשבתות להתראות (הזמן היחיד בשבוע שיש לנו ביחד). זה לדעתי לא מקובל שכסף ישפיע על זוגיות, כל יום עבודה מבורך וכל עבודה מכבדת את בעלייה. ניסתי לדבר על ליבה, אך היא מודאגת מאוד לעתיד קניית בית רכב ופרנסה. היא מרוויחה פי שתיים ושלוש ממני, ולדעתי מפריע לה שהגבר מרוויח פחות מהאישה ותורם פחות. היא רגילה לראות גברים מפרנסים את האישה בסכום של עשרות אלפי שקלים, ואילו האישה סבילה ונהנת ממשכורת הגבר ופינוקים. אני עומד לסיים תואר ואחר כך אהיה פנוי לעבודה במשרה מלאה יותר. מבקש עזרתכם בכל לב, אני נבוך ומבולבל ולא יודע מה לעשות.
תשובה: וברכת ד  ראיתי את שאלתך והיא מורכבת ובה הרבה סעיפים, מכיוון שיש לה השלכות רבות, על יחס השבת והאדם, היחס לפרנסה והבטחון הכלכלי, כמו כן היחס בין איש ואישה והקשרים ביניהם. מכיוון שהשאלה מורכבת מאד, ואי אפשר לענות עליה בקצור, נראה לי שעליכם לחפש רב או תלמיד חכם שיש לו הבנה ברגש האדם והזוגיות, ולהתייעץ עמו בכל השאלות שהעלת. כדאי ללכת ביחד אם אשתך כדי שתקבלו ותלבנו שניכם יחד את הסוגיות הנדונות. ואז תגיע יחד למסקנה ברורה ואמיתית. בהצלחה יהודה הלוי עמיחי מכון התורה והארץ
שאלה: השבת אבידה לאחר זמן רב: כבוד הרב לפני כשנה וחצי מצאתי בחנייה מארז סוללות. אספתי אותו כדי להכריז על האבידה אך שכחתי. כעבור שני וחצי מצאתי את האבידה בביתי. מה עליי לעשות איתה? (לא סביר כי מישהו יזכור שאיבד חבילת סוללות לפני שנה וחצי.
תשובה: אני מבין כי מדובר במארז חדש. ממילא, למארז זה אין סימנים. אמנם היה אפשר לטעון כי המקום בו הוא נמצא הוא סימן, אך זהו מקום שאינו מובהק, וסביר להניח כי המאבד כלל אינו יודע מהו המקום. על כן, מותר היה לך כבר אז להשתמש בדבר, ובוודאי שהדבר מותר היום.
שאלה: כשרות הרבה מחפוד: ב"ה רצינו לברר לגבי הכשר של הרב מחפוד. בעבר רבנים מומחים בענייני כשרות שאנו הולכים לפיהם אמרו שהכשר של הרב מחפוד מצוין. לאחרונה שניהם אמרו לנו שעדיף לא לאכול מההכשר הזה ולא פרטו מדוע. האם ידוע לכם אם השתנה משהו בהכשר הרב מחפוד ואם יש סיבה שאשכנזים המקפידים על הכשר מהדרין לא יאכלו ממנו? כמו כן נשמח לדעת לגבי הכשר "בית יוסף" לגבי אשכנזים-חלבי בשרי. זה חשוב לנו לגבי אירוע השבוע. ב מראש.
תשובה: איני מבין מה הכוונה של כבודו בענין "אשכנזים המקפידים על הכשר מהדרין". דווקא הספרדים מחמירים בכמה דברים שגם "אשכנזים המקפידים על הכשר מהדרין" מקילים בהם. למשל בבשר גלאט של אשכנזים יש כמה קולות שספרדים לא מקבלים אותם. ובבישול עכו"ם לאשכנזים מותר כאשר היהודי רק מדליק את האש והגוי מבשל ולספרדים אסור לאכול אוכל שבושל ע"י גוי וגם כאשר היהודי הדליק את האש. וכנ"ל לגבי שמאכלים המכילים חלב עם דג. רוב הספרדים אוסרים ואשכנזים מתירים לגמרי. לגבי השאלה הספציפית על ההכשרים עיין
שאלה: מד"א קורס מופרד וערך המצווה: אני חושב על לעבור קורס חובשים במד"א כי אני מאוד מרגיש שליחות עצמית להתנדב דווקא בתחום זה. ורציתי לברר מספר סוגיות שאני מתלבט בהם בנושא ההתנדבות במד"א. 1. האם התנדבות במד"א נחשבת ממש "כהצלת חיים"? יותר מכך אולי עדיף להתנדב באירגוני התנדבות אחרים שיותר צריכים מתנדבים(לא יודע - לדוגמא חלוקת מוצרי מזון לנזקקים ולא בהכרח בתחום "הצלת חיים"). כי לכאורה כפי הניראה לי מד"א לא באמת צריך אותי(מתנדבים),שהרי יש לו עובדים קבועים בשכר וגם ללא המתנדבים הוא ימשיך לתפקד. ואם המתנדבים כן חשובים לאירגון אולי יש כבר מספיק ועדיף להתנדב באירגוני התנדבות אחרים. עד כמה יש מצווה ממשית בדבר ההתנדבות במד"א(איזה מצוות מתקיימות בדבר, "הצלת נפשות"?, "גמילות חסדים?") 2.במידה ואדם כן מתנדב במד"א ורוצה לעבור קורס באירגון. איך להתייחס הלכתית ערכית לעניין שאולי הקורס יועבר ע"י מדריכה שכנראה לא תהיה בלבוש מספיק צנוע כמו לדוגמא שרוולים קצרים ואולי מחשוף?במידה ואין אפשרות לפתרון(כמו לדוגמא קורס מופרד) לוותר על ההתנדבות?מצד שני אולי אני מגזים בהתחשבות בדברים אלו כי ביום יום אני לא מרגיש שמפריע לי אם אני פוגש(למטרה עניינית) בנות בשרוול קצר. קיימת האפשרות להתנדב באירגון "הצלה" במקום במד"א וברור לי שאם הייתה לי את האפשרות היה עדיף ללא ספק להתנדב לתחום דרך אירגון "הצלה" ולא דרך מד"א. העניין הוא של"הצלה" רק אנשים נשואים יכולים להתנדב, ואני עדיין לא נשוי. אשמח לתשובה מפורטת. ויישר כח על העזרה הרבה!
תשובה: וברכת ד  יש לברר את הנושא באופן מקצועי. דהיינו האם אין צרוך במתנדבים. אם כדבריך אין צורך במתנדבים א"כ אין טעם להתנדב רק לשם התואר. ב. אם יש צורך וההתנדבות עוזרת א"כ כל קורס כזה יש בו גמ"ח ועזרה לזולת. אמנם גם חלוקת מזון יש בה גמ"ח ועזרה לזולת, והכל תלוי היכן אתה יכול להביא לידי ביטוי את יכולתך וידיעותך. יש שיכולים להתבטא במד"א ויש בדברים אחרים, על השאלה היא בך כיצד אתה מכיר את עצמך, והיכן תוכל אתה לעזור בצורה השלמה ביותר. בברכת התורה והארץ יהודה הלוי עמיחי
שאלה: כיסוי הלחם לפני ברכת המזון: בארוחות שבת במשפחתי(העדה הפרסית) רגילים לכסות את הלחם לפני ברכת המזון כמו שמכסים אותו לפני הקידוש. לי ניראה שהעניין הישתרש מטעות ומחשיבה שכמו שצריך לכסותו לפני הקידוש כך צריך לכסותו לפני ברכת המזון(או יותר נכון כמו שמכסים אותו לפני הסעודה עצמה כך צריך גם בסיומה לכסותו). יותר מכך ניראה לי שאם הלחם מכוסה אין מקיימים את העניין של השארת פת על השולחן (מצד "כל שאינו משייר פת על שולחנו אינו רואה סימן ברכה לעולם") גם אם פיזית הלחם על השולחן.האם זה נכון שאין מקויים עניין זה? האם אני צודק והלחם צריך להיות גלוי? או אולי דווקא יש מנהג בעניין?
תשובה: זהו מנהג ותיק ונהגו בו גם בעלי הסוד. יש לנהוג אותו אם הוריך נוהגים כך ולא לשנות דבר. כלל ישראל נוהג דברים על פי טעמים רבים, לעיתים כמוסים ולעיתים גלויים, לעיתים מטעמים שכבר אינם ידועים לנו. אולם המנהג העדתי תמיד מחייב אם אינו סותר דין, ונהגו בו גדולים. זה נחשב שמשייר ולא כפי סברתך.
שאלה: משכב זכר: אני עשיתי טעות ונפלתי כמה פעמים במשכבי זכר אני מעוניין לדעת כיצד עליי לכפר על חטאיי?? ואני הגעתי למסקנות והבנתי שאני לא מעוניין בזה. איך אני נפתר משה ושוכח לכל החיים בבקשה??
תשובה: אל תבהל - עכשיו אתה במקום טוב. הקב"ה אוהב את החוזרים בתשובה. הקב"ה רואה את הלב ויודע בדיוק מה גודל החרטה של מי שחוזר בתשובה. גודלה התיקון הוא בדיוק בגודל החרטה. ח קבעו: מי שחוזר בתשובה מאהבה, הזדונות נהפכים לו לזכויות. גם אם חטאנו מאוד - התשובה והחרטה שלנו מעניקים לנו זכויות תיקון אדירות. הכפרה שלך כבר נעשתה בעצם החרטה שלך וההחלטה לא לחזור לחטא כזה לעולם. מכאן ואליך כל התחזקות שלך (כמו אצלי ואצל כל אדם מישראל) תביא לך ברכה: בכל תפילה, בכל מצווה בכל מעשה טוב וכד  בדרך זו תתרחק מהחטא שהיה לך בעבר ותבוא לעולם מלא ברכה ושמחה. אשריך!!!
שאלה: פיתרון חלום: אני מודאגת בנוגע לחלומות שחלמתי. חלמתי שהורי ניפטרו.בחלום קודם אימי ניפטרה ולאחר מכן אבי. (במציאות שני הורי בחיים) לא סיפרתי את החלום לאיש. חלום נוסף שחלמתי זמן קצר לאחר מכן הוא שאני בהיריון מתקדם. אני בחורה רווקה בת 23. מה פשר החלומות?
תשובה: מה עושים כשחולמים חלום רע? עושים הטבת חלום! כך נאמר בהלכה, וכך הופכים את החלום לדבר טוב. זהו הדבר הנכון לעשותו, ובכך להפוך את החוויה העגומה הזאת - לשמחה.
שאלה: השבת אבידה לאחר זמן רב: כבוד הרב לפני כשנה וחצי מצאתי בחנייה מארז סוללות. אספתי אותו כדי להכריז על האבידה אך שכחתי. כעבור שני וחצי מצאתי את האבידה בביתי. מה עליי לעשות איתה? (לא סביר כי מישהו יזכור שאיבד חבילת סוללות לפני שנה וחצי.
תשובה: יש להכריז כפי הנהוג במקום מגורייך, כגון במודעה בלוח המודעות בבניינים ליד וכד. עד שיגיע המאבד עלייך לשמור את הבטריות, או לכתוב בפתק לעצמך שמצאת בטריות במקום כך וכך בזמן כך וכך, ואת צבען וכו, וערכן כך וכך. ואם יגיע בעתיד מאבד- החזירי לו את השווי.
שאלה: ספרי מוסר: איזה ספר פרט למסילת ישרים יש בספרות היהודית שעוסק במוסר? אשמח להמלצות.
תשובה: פלא יועץ, מנורת המאור, אבן שלמה לגר"א. בברכת התורה והארץ יהודה הלוי עמיחי מכון התורה והארץ
שאלה: טיול במדינה זרה עם אכסניה: הרב אני מטייל מספר חודשים במדינה זרה. בטיול אני מבשל לעצמי בכלים כשרים שהבאתי מהארץ. באחת הפעמים, תוך כדי בישול, מכסה הסיר שלי (המכסה הוא גם מחבת) נפל על מכסה של סיר ששייך לאכסניה (לשימוש המטיילים) שהיה מונח על הכיריים ללא הסיר התואם שלו. המכסה שלי רותח (היד סולדת) והמכסה השני חם. האם יש צורך להכשיר את המכסה מחבת?
תשובה: לכתחילה יש להזהר בזה, שלא תצא תקלה ח"ו. מעיקר הדין, הכלי אינו צריך הגעלה מצד ספק ספיקא, ספק שמא היו יבשים (במקרה כזה כלים אינם אוסרים בנגיעה), ספק שמא הרטיבות אינה מהאוכל אלא מזיעה ולדעת הנתיבות אינה כדין רוטב להפליט, ספק שמא הכלי של הנכרי בושל בהיתר עתה ולא בושל בו לפני כן יממה. אם אחד הספקות ברי לך, שאל שוב.
שאלה: עציץ שהתקבל בשמיטה: אישתי קיבלה במתנה ממקום עבודתה עציץ קטן, שניכר שנשתל בשמיטה (הצמח עצמו מאוד קטן) מה דינו של העציץ? הערה: העציץ נקוב.
תשובה: וברכת ד  אני מבין שזה שתיל של עץ סרק, ועל כן אפשר להמשיך ולגדל בבית כשיש רצפה מלמטה וגג מלמעלה. רק עץ פרי גזרו וחייבו את עקירתו. בברכת התורה והארץ יהודה הלוי עמיחי מכון התורה והארץ
שאלה: הלכה בעינייני שמיטה: במסגרת לימוד הלכות שמיטה נשאלה בכיתה של בני שאלה ולא מצאו עליה תשובה. אחד הילדים שאל מדוע לא מצינו ששומרים קדושת שביעית בלחם העשוי מחיטה. וענה אחד הילדים שזה בגדר "בטל פרי מברייתו". אז שאל אחד הילדים: "למה ביין כן מצינו קדושת שביעית?" ולא מצאו תשובה. האם נכונה תשובת הילד שבלחם מצות אין קדושת שביעית מטעם שבטל פרי מברייתו? ומה התשובה לגבי יין מיץ ענים?
תשובה: וברכת ד  לא שומרים קדושת שביעית בלחם כיוון שכל החיטה שבארץ היא מחו"ל. ישראל מייצאת את החיטה המקומית ומייבאת חיטה מחו"ל. יש מעט מאד חטה מקומית ובייחוד חטה קמח מלא, אבל זה מגיע מהיתר מכירה שאין בכך קדושת שביעית. כך שבעצם אין תבואה שעושים ממנה לחם שיכול להיות קדוש בקדושת שביעית. ברור שהתבואה שיכולה להיות קדושה בקדושת שביעית היא זו שתקטף רק לאחר פסח. כמו כן רוב החיטה זורעים אותה בשנת השמיטה א"כ אי אפשר שתהיה קדושה בקדושת שביעית, אלא רק מהיתר מכירה שאין בה קדושה. ד"ש לבן יהודה הלוי עמיחי מכון התורה והארץ
שאלה: חתונה חילונית: האם יש בעיה הלכתית בלהגיע לחתונה חילונית (דרך ארגון משפחה חדשה) של בן משפחה קרוב? אי הגעה לחתונה תגרור כעס ועלבון רב.
תשובה: ב"ה, אי אפשר ללכת לחתונה כזו בין אם מדובר בד מיני או דו מיני שלא כדת משה וישראל. גם לך מותר להעלב מזה שהם בחרו לרמוס את קדושת המשפחה. דני ארגמן
שאלה: סוכר לכל השנה ולפסח: בוקר טוב האם סוכר צריך הכשר לכל השנה או לפסח? אם כן, מדוע? ישר כחכם גד אלדד
תשובה: סוכר לבן- לכל השנה לא. לפסח כן בגלל שהוא עובר(או נארז) במקומות שעוברים שם גם חמץ גמור.
שאלה: אכסנית הנוער במצפה רמון: האם יש השגרה באכסנית הנוער במצפה רמון בקשר לשמירת שבת ולכשרות ובאיזה מידה? ב מראש
תשובה: כשרות רגילה בלבד. תדבר עם המשגיח כדאי לברר האם ישנם מאכלים שהם מתאימים לרמת הכשרות שאתה צורך.
שאלה: הלכות שבת: יש לי שאלה לגבי הלכות שבת בזמן האחרון אני ברצף טיפולי שינים ונתנו לי שינים תותבות זמניות עד הטיפול הבא ובנתיים שאני שם אותם אני צריך להדביק אותם בדבק זמני ובשבת השאלה שלי עים זה לא איסור בונה.? אבל מצד שני אני לא יכול להיתקיים בלי זה בשבת איך אני הילך לבית כנסת שיעורי תורה בשבת וכולי אשמח שתהנו לי
תשובה: וברכת ד  אפשר לשים את האבקה בפה ואז לתת מים ובכך ידבק, אבל לא באופן ישיר. בברכת התורה והארץ יהודה הלוי עמיחי מכון התורה והארץ
שאלה: מה לעשות?!: הרב. ב"ה נכנסתי לעיסקי השידוכים. והכרתי משהי ודיברנו בטלפון והכל הלך ממש טוב ומיד הרגשתי שזה זה. יום אחר כך היא שלחה לי הודעה שהיא חושבת שזה לא מתאים לה. וזה שבר אותי ממש. אחרי כמה ימים היא כתבה לי שהיא חשבה על זה שוב והיא רוצה לנסות עוד פעם. אי אפשר לתאר את השמחה שהייתה לי. אז נפגשנו והיה ממש כיף. ויום אחרי הפגישה היא אמרה שזה לא מתאים לה. אני באמת לא יודע מה לעשות. אני לא יכול לחשוב על משהי אחרת, היא פשוט בול מה שאני מחפש. ואני ממש שבור עכשיו ומנסה להבין מה הקב"ה רוצה שאעשה. כאילו אם זה לא מתאים אז למה חזרנו אחרי הפעם הראשונה ואם זה כן אז למה כל הקושי הזה? וגם, כמה אני צריך להשתדל. כאילו אם לנסות שנחזור שוב או פשוט לקבל את הגזרה. אשמח לעצה מהרב.
תשובה: ב"ה, אם פעמים היא אמרה שלא מתאים אז צריך להניח לה, גם לא כדאי להמתין לה, הרי עוד לפני הפגישה הראשונה היא הססה. מה הקב"ה רוצה? חבל להשקיע בזה אנרגיה, תן לו לנהל את העולם, בעתיד תוכל להסתכל אחורה ולראות איזה רווח קבלת מקושי הזה. דני ארגמן
שאלה: תה ג ינסנג קוראני: קיבלתי לאחרונה במתנה תה ג ינסנג קוראני. על הקופסא רשום שתכולת הגינסנג כ-42,השאר זה לקטוז וחוחובה. הקופסא עולה בחו"ל כ-100 מצ"ב לינק של החברה שמייצרת וכן לינק של חברה שמשווקת בארה"ב. מראש, גבריאל עמר 054-4994748
תשובה: יש כמה רכיבים שלא ניתן לדעת מה הכשרות שליהם. הלקטוז יכול להיות חלבי. ישנם גם תמציות טעם שלא ניתן מה מקור שלהם, ולכן לא ניתן לומר שמותר לצרוך את המוצר הזה. ובאופן כללי אנו ממליצים לצרוך אך ורק מוצרים עם כשרות מוכרת.
שאלה: כשרות בחו"ל: בקרוב אבקר ברומא, ורציתי לשאול מה המדיניות ההלכתית לגבי אוכל שם. האם אפשר לאכול שם גלידה? ובמסעדות טבעוניות שלא מכניסות בשר?
תשובה: וברכת ד  מסעדה שלא מכניסה בשר אין זה אומר שכל הרכיבים האחרים כשרים, על כן אין לאכול שם, מכיוון שיתכן שיש שם רכיבים חלביים לא כשרים. כמו כן גם גלידה אם לא ידועים הרכיבים אין לאכול. שבת בברכת התורה והארץ יהודה הלוי עמיחי מכון התורה והארץ
שאלה: אמונה: לאחרונה אני לומדת בשיעורי מחשבת על האמונה ויש לי שאלה בנושא- אני מאמינה בקב"ה ורואה את כל הנפלאות שהוא עושה לנו ומשתדלת להודות על כך תמיד אבל איך אפשר להאמין בלב שלם בקב"ה אם אני רואה גם את הדברים הרעים בעולם-את זה שחיילים נהרגים,אנשים טובים סובלים,ולפעמים התפילות לא עוזרות אז אם אני מאמינה שהקב"ה ברא הכל קשה לי להאמין בו שאני רואה גם את הדברים הקשים מאוד שקורים פה.איך זה מסתדר עם האמונה? וגם עוד שאלה קטנה-האם זה נכון שלכל בן אדם יש משמעות תפקיד בעולם ושהוא מסיים אותה הוא מת? בהערכה רבה ו מראש
תשובה: לשאלתך הראשונה: אכן קשה להכיל את הסבל הרב שיש בעולם בכלל ובעם ישראל וארץ ישראל. התחושות שלך מאוד מובנות. כדי להתגבר על הקושי שאת מבטאת צריך להעמיק יותר במושג  אמונה :  אמונה  או  אמון  משמעותו לסמוך על מישהו גם כאשר מעשיו לא מובנים לנו. אם אבא שלך אומר לך לסחוב הביתה סלים מהמכולת - אין צורך להאמין לו. הבקשה שלו הגיונית ומובנת. אבל אם אבא לך מצביע על חבילה מוזרה ומבקש ממך שתקחי אותה הביתה - כאן צריך שיהיה לך אמון באביך. תהיי בטוחה שהוא לא סתם מתעמר בך ולא לועג לך. כך נהג אברהם אבינו בעקדת יצחק: ד  דרש ממנו דרישה לא הגיונית ולא מוסרית. אבל אברהם נתן אמון בד  שכך נכון להיות והלך לעקוד את בנו. להאמין פרושו לקבל את דרכי ד  ודרישותיו מתוך אמון שזה נכון ואמיתי גם אם איננו מבינים זאת בשכלנו האנושי. יהודי שעובר אירוע קשה ומכאיב, מקבל באהבה את הדין ומברך: "דיין האמת" - בכך הוא מצהיר שעם כל הסבל והייסורים, הוא בטוח שד  עושה לנו דברים ראויים ונכונים. עם זאת אנחנו מתפללים ומייחלים לביאת המשיח במהרה וגאולתנו מכל צרה ומכל נגע ופורענות. לשאלתך השניה: זהו אחד ההסברים למותו של אדם, יש הסברים נוספים.
שאלה: כשרות לשפתון EOS: ברצוני להזמין שפתון EOS שנמכר רק בחו"ל. זהו שפתון עם טעמים שונים וטוענים שהוא אורגני. האם ניתן להשתמש בו? מצ"ב הרכיבים שהוא מכיל: Passion Fruit: Olea Europaea (Olive) Fruit Oil, Beeswax Cera Alba (Cire d Abeille), Cocos Nucifera (Coconut) Oil, Simmondsia Chinensis (Jojoba) Seed Oil, Natural Flavor (Aroma), Butyrospermum Parkii (Shea Butter), Stevia Rebaudiana Leaf Stem Extract, Tocopherol, Passiflora Incarnata (Passion) Flower Extract, Helianthus Annus (Sunflower) Seed Oil, Linalool, Limonene. Watermelon: Olea Europaea (Olive) Fruit Oil, Beeswax Cera Alba (Cire D abeille), Cocos Nucifera (Coconut) Oil, Simmondsia Chinensis (Jojoba) Seed Oil, Natural Flavor (Aroma), Butyrospermum Parkii (Shea Butter), Stevia Rebaudiana Leaf Stem Extract, Tocopherol, Helianthus Annuus (Sunflower) Seed Oil, Watermelon Fruit Extract, Limonene, Linalool. Organic. Component of Natural Flavor. Certified Organic by Oregon Tilth. מראש.
תשובה: "אורגני" לא הופך מוצר להיות כשר. חיטה יכול להיות אורגני וגם יכול להיות איסור דאורייתא של "חדש" צבע אדום E120 יכול להיות אורגני וגם יכול להיות עשוי מחרקים יש הרבה תמציות טעם שהם עשויים מיין והם איסור מוחלט של "סתם יינם" וכנ"ל לצבעי מאכל עיין תשובה על שפתון
שאלה: כשרות לפסח לשפתון לחות: לכבוד הרב, בשנה האחרונה יש לי שפתיים מאוד יבשות ואני משתמשת על בסיס קבוע בשפתון לחות פשוט (מסוג LABELLO או נטורליפ). חג פסח מתקרב עלינו לטובה ורציתי לברר האם יהיה ניתן להשתמש בשפתון לחות בפסח? בינתיים על אף שפתון לא מצאתי חותמת כשרות לפסח. ב ו
תשובה: אם אין לשפתון טעם. ניתן להשתמש בו.
שאלה: כשרות: יש לנו אירוע משפחתית במסעדה בתל אביב.בדרך כלל, אנחנו אוכלים מהדרין. איך הכשרות של רבנות תל אביב?
תשובה: יש מאות בתי עסק בתל אביב ועשרות מפקחים ומאות משגיחים. באופן כללי כשרות רגילה אינה מתאימה למי שצורך כשרות מהדרין. ולמרות את יש כמעט תמיד משהו שאפשר לאכול.- אבך כמובן רק לאחר תחקיר מעמיק של המשגיח
שאלה: ירקות עלים: אנו מוזמנים הערב לחתונה ועל פי המשגיח הם משתמשים בירקות עלים של 3 חברות גלאט עלים.חסלאט.ו ילק בשלושתם משרים במי סבון ושטיפה. האם זה מספיק לאכילה או שלילק זה בעייתי?
תשובה: באופן כללי אנו ממליצים לנסות להתרחק מאכילת ירקות עלים מחוץ לבית.
שאלה: דברים שראיתי: לכבוד הרב,בצעירותי הייתי נכנס לאתרים עם סרטים לא צנועים,וכיום לפעמים יש לי נפילות בכתבות לא צנועות באתרי חדשות,מה לעשות כדי להשכיח את הדמיונות שעולים לי בראש?והאם עלי לספר את זה לבחורה שאני יוצא איתה למטרת חתונה?!
תשובה: ב"ה, צריך להקפיד יותר על הכניסות, להתקין מסנן תוכן, למחוק מסרגל הכלים כל מיני אתרים שיש בהם דברים לא צנועים, ללמוד תורה היא מטהרת מכל מחשבה רעה, אין צורך לספר לבחורה, זה סתם מבהיל ולא מביא שום תועלת. דני ארגמן